## Pravilnik o postupku pojednostavnjenog razvrstavanja robe u carinskom postupku

### NN 102/2000 (17.10.2000.), Pravilnik o postupku pojednostavnjenog razvrstavanja robe u carinskom postupku

# CARINSKA UPRAVA

1999

Na teme­lju članka 8. stavka 6. Zakona o Carinskoj tarifi (»Narodne
novine« br. 61/00), ravnate­ljica Carinske uprave donosi

## PRAVILNIK

### O POSTUPKU POJEDNOSTAVNJENOG RAZVRSTAVANJA ROBE U CARINSKOM POSTUPKU

I. UVODNE I ZAJEDNIČKE ODREDBE

Članak 1.

Ovim pravilnikom se uređuju posebne odredbe u carinskim postupcima, kada
se, na zahtjev deklaranta, određeni proizvodi ili dijelovi proizvoda, koji se
prema odredbama Carinske tarife razvrstavaju u više tarifnih stavaka,
pojednostav­njeno razvrstavaju u tarifni stavak gotovog proizvoda.

Članak 2.

U smislu ovog pravilnika niže navedeni izrazi
imaju sljedeće znače­nje:

a) »nadzorna carinarnica« je carinarnica koja
izdaje odobre­nje za primjenu pojednostav­njenog razvrstava­nja robe u
carinskom postupku i provodi nadzor nad provedbom postupka;

b) »ovlaštena carinarnica« je carinarnica odnosno ustrojstvena jedinica
u ­njenom sastavu koja je po odobre­nju ovlaštena za prihvat carinskih
deklaracija.

Članak 3.

Pojednostav­njeno razvrstava­nje može se odobriti samo u postupcima pušta­nja
robe u slobodni promet ili u izvoznom postupku.

II. ZAHTJEV ZA PRIMJENU POJEDNOSTAVNJENOG
RAZVRSTAVANJA ROBE

Članak 4.

Primjenu pojednostav­njenog razvrstava­nja
robe u Carinsku tarifu, sukladno odredbama ovog pravilnika, odobrava
carinarnica ovlaštena za provedbu odnosnog carinskog postupka.

Pisani zahtjev za primjenu pojednostav­njenog
razvrstava­nja mora sadržavati:

a) tvrtku i sjedište deklaranta, te ­nje­gov
matični broj,

b) tvrtku i sjedište primate­lja robe, ako je
to druga osoba od deklaranta,

c) identifikacijske podatke o ugovorenom poslu
teme­ljem koje­g se uvoze ili izvoze proizvodi za koje se zahtijeva primjena
pojednostavnjenog razvrstava­nja,

d) carinarnicu odnosno ustrojstvenu jedinicu u
­njenom sastavu, koja će provoditi carinski postupak uz odobre­nje o primjeni
pojednostav­njenog razvrstava­nja,

e) tehničko-tehnološke podatke o
dijelovima/proizvodima za koje se zahtijeva primjena pojednostav­njenog
razvrstava­nja i o gotovom proizvodu,

f) podatke o količini i vrijednosti
dijelova/proizvoda i gotovog proizvoda za koje se zahtijeva primjena
pojednostav­njenog razvrstava­nja,

g) odredbu ovog pravilnika, na kojoj se teme­lji
zahtjev za primjenu pojednostav­njenog razvrstava­nja,

h) prijedlog tarifnog stavka u Carinskoj
tarifi, u koji bi se gotovi proizvod razvrstao prema pravilima razvrstava­nja,
te

i) rok do koje­g će se završiti postupni uvoz/izvoz, kada se zahtijeva
primjena članka 8. stavka 1. točka 1. Zakona o Carinskoj tarifi.

III. POJEDNOSTAVNJENO RAZVRSTAVANJE ROBE PRILIKOM UVOZA

1. Pojednostav­njeno razvrstava­nje nesastav­ljenih proizvoda i
proizvoda u rastav­ljenom sta­nju

Članak 5.

Uz zahtjev za primjenu pojednostav­njenog razvrstava­nja nesastav­ljenih
proizvoda ili proizvoda u rastav­ljenom sta­nju koji se uvoze postupno u
tarifni stavak gotovog proizvoda (članak 8., stavak 1., točka 1. Zakona o
Carinskoj tarifi), deklarant podnosi:

a) deta­ljnu tehnološko-komercijalnu dokumentaciju, koja sadrži podatke
neophodne za razvrstava­nje gotovog proizvoda u Carinsku tarifu (ugovor o
kupoprodaji ili lizingu, račune, nacrte, skice, prospekte, opise i slično),

b) specifikaciju dijelova i proizvoda od kojih se sastoji nesastav­ljen
proizvod ili proizvod u rastav­ljenom sta­nju koji se uvozi postupno, s
podacima neophodnim za ­njihovu identifikaciju i razvrstava­nje u Carinsku
tarifu.

Pisani zahtjev za primjenu pojednostav­njenog razvrstava­nja nesastav­ljenog
proizvoda ili proizvoda u rastav­ljenom sta­nju koji se uvozi postupno podnosi
se carinarnici iz članka 4. ovog pravil­nika.

Specifikacija iz stavka 1. pod b) ovog članka podnosi se u tri
primjerka, a ukoliko ima više ovlaštenih carinarnica, sa svaku dodatnu ovlaštenu
carinarnicu podnosi se dodatni primjerak specifikacije.

Članak 6.

O zahtjevu za primjenu pojednostav­njenog razvrstava­nja nesastav­ljenog
proizvoda ili proizvoda u rastav­ljenom sta­nju koji se uvozi postupno, nadzorna
carinarnica donosi odobre­nje.

Odobre­njem iz stavka 1. ovog članka, kojim se odobrava primjena
pojednostav­njenog razvrstava­nja, nadzorna carinarnica utvrđuje:

– tarifni stavak gotovog proizvoda u koji će se pojednostav­njeno
razvrstati dijelovi i proizvodi po specifikaciji iz članka 5. ovog pravilnika,

– carinarnice i ustrojstvene jedinice u ­njihovom sastavu ovlaštene za
prihvat carinskih deklaracija,

– ustrojstvenu jedinicu u svom sastavu koja će voditi očevidnik o
postupnom uvozu (u pravilu ona koja će provoditi pretežiti dio postupka) i

– rok do koje­g će se završiti provedba postupka postupnog uvoza
primjenom pojednostav­njenog razvrstava­nja.

Sastavni dio odobre­nja iz stavka 1. ovog članka je i po nadzornoj
carinarnici ovjereni primjerak specifikacije iz članka 5. ovog pravilnika.

Odobre­nje iz stavka 1. ovog članka s ovjerenom specifikacijom nadzorna
carinarnica dostav­lja deklarantu, ustrojstvenoj jedinici u svom sastavu koja će
voditi očevidnik o postupnom uvozu i drugim ovlaštenim carinarnicama.

U slučaju opravdane potrebe, a na obrazloženi zahtjev deklaranta,
nadzorna carinarnica može odobriti izmjenu odobre­nja iz članka 6. ovog
pravilnika.

Članak 7.

Uz svaku jedinstvenu carinsku deklaraciju za robu koja se carini
primjenom odobre­nja iz članka 6. ovog pravilnika, deklarant prilaže presliku
odobre­nja i odgovarajuće­g dijela specifikacije, koji sadrži podatke o dijelu
robe koji se tom jedinstvenom carinskom deklaracijom carini (izvadak iz
specifikacije).

Na izvatku iz stavka 1. ovog članka,
ovlašteni carinski službenik identificira i obi­lježava robu koja se carini tom
jedinstvenom carinskom deklaracijom, uz naznaku naziva carinarnice, broja i
datuma  jedinstvene carinske
deklaracije, te otpis ovjerava svojim potpisom, faksimilom i štambi­ljom
carinske ispostave.

O obav­ljenom djelomičnom uvozu po odobre­nju iz članka 6. ovog
pravilnika ovlaštena carinarnica, dostavom preslike jedinstvene carinske
deklaracije, fakture i ovjerenog izvatka iz specifikacije, izvješćuje nadzornu
carinarnicu.

Nadzorna carinarnica odnosno ustrojstvena jedinica u nje- nom sastavu
određena za vođe­nje očevidnika o postupnom uvozu, na teme­lju prim­ljene
obavijesti iz stavka 3. ovog članka, na svom primjerku izvornika specifikacije
otpisuje pozicije robe koje su ocari­njene.

Članak 8.

Postupak postupnog cari­nje­nja teme­ljem odobre­nja iz članka 6.
ovog  pravilnika završava se pos­ljed­njom
isporukom robe, od­nos­no protekom roka utvrđenog tim odobre­njem.

Deklarant je dužan o završnom postupku postupnog uvoza izvijestiti
nadzornu carinarnicu odnosno ustrojstvenu jedinicu u ­njenom sastavu određenu
za vođe­nje očevidnika, odmah nakon pos­ljed­nje isporuke robe a najkasnije
protekom roka utvrđenog odobre­njem.

Utvrdi li, po završetku postupka iz stavka 2. ovog članka, da
specifikacija nije u cijelosti razdužena, nadzorna carinarnica zatražit će izjaš­njava­nje
deklaranta o razlozima, te će sukladno utvrđenom sta­nju zak­ljučkom, u obliku
bi­lješke na odobre­nju ili donoše­njem posebnog akta okončati postupak
postupnog uvoza i o tome izvijestiti i druge ovlaštene carinarnice.

2. Pojednostav­njeno razvrstava­nje dijelova
instrumenata aparata, uređaja, strojeva, vozila i drugih proizvoda iz odsjeka
XVI, XVII i XVIII Carinske tarife

Članak 9.

Uz zahtjev za primjenu pojednostav­njenog razvrstava­nja dijelova
instrumenata, aparata, uređaja, strojeva, vozila i drugih proizvoda iz odsjeka
XVI, XVII i XVIII Carinske tarife, koji se bez dorade ili obrade mogu ugraditi
u gotov proizvod (članak 8., stavak 1., točka 2. Zakona o carinskoj tarifi),
deklarant podnosi specifikaciju dijelova koji se uvoze te:

a) za dijelove koji se uvoze
radi tekuće­g ili investicijskog održava­nja – carinsku deklaraciju ili račun
ili drugu ispravu iz koje se sa sigurnošću može utvrditi tarifni stavak gotovog
proizvoda za koju se ti dijelovi uvoze;

b) za dijelove koji se uvoze
zajedno s gotovim proizvodom kao ­njihovi nadomjesni dijelovi – račun iz koje­g
je vid­ljivo da vrijednost tih dijelova franco hrvatska granica ne premašuje 7%
vrijednosti gotovog proizvoda s kojim se ti dijelovi uvoze;

c) za dijelove koji se uvoze
za izradu gotovog proizvoda – ispravu s podacima o ukupnoj vrijednosti dijelova
franco hrvatska granica i ispravu o prodajnoj cijeni gotovog prozvoda u koji se
ti dijelovi ugrađuju, iz kojih je vid­ljivo da vrijednost dijelova ne premašuje
50% od prodajne cijene gotovog proizvoda;

d) za dijelove za zamjenu
dotrajalih ili pokvarenih dijelova za koje se ne plaća ­njihova
protuvrijednost, i to u garantnom roku – ispravu o uvozu gotovog proizvoda za
koji se sada uvoze zamjenski dijelovi, te dokaz da se dijelovi uvoze u
garantnom roku i bez plaća­nja protuvrijednosti.

Odobre­nje o primjeni
pojednostav­njenog razvrstava­nja robe iz stavka 1. ovog članka, nadzorna
carinarnica donosi po skraćenom postupku, bi­lješkom na zahtjevu.

3. Pojednostav­njeno razvrstava­nje laboratorijskih kemikalija i
reagensa

Članak 10.

Uz zahtjev za primjenu pojednostav­njenog razvrstava­nja laboratorijskih
kemikalija i reagensa (članak 8., stavak 1., točka 3. Zakona o Carinskoj
tarifi), deklarant podnosi specifikaciju laboratorijskih kemikalija i reagensa
za koje traži pojednostav­njeno razvrstava­nje, koja sadrži ­njihove nazive i
tarifne stavke Carinske tarife u koje bi se isti razvrstavali bez primjene
pojednostav­njenog razvrstava­nja.

Odobre­nje o primjeni pojednostav­njenog razvrstava­nja robe iz stavka
1. ovog članka, nadzorna carinarnica donosi po skraćenom postupku, bi­lješkom
na zahtjevu.

4. Pojednostav­njeno razvrstava­nje robe što je uvoze humanitarne
organizacije

Članak 11.

Uz zahtjev za primjenu pojednostav­njenog
razvrstava­nja robe što ih uvoze re­gistrirane humanitarne organizacije u
skladu sa člankom 187., stavak 1., točka 5. Carinskog zakona, deklarant
podnosi:

a) specifikaciju koja sadrži vrstu, količinu i
vrijednost robe s prijedlogom tarifnog stavka u Carinskoj tarifi u koji bi se
roba razvrstala primjenom pojednostav­njenog razvrstava­nja i

b) druge isprave u skladu sa člankom 639.
Uredbe za proved­bu Carinskog zakona.

Odobre­nje o primjeni pojednostav­njenog razvrstava­nja robe iz stavka
1. ovog članka, nadzorna carinarnica donosi po skraće­nom postupku, bi­lješkom
na zahtjevu.

IV. POJEDNOSTAVNJENO RAZVRSTAVANJE ROBE PRILIKOM IZVOZA

Članak 12.

U izvoznom postupku, pojednostav­njeno
razvrstava­nje se može zahtijevati u slučaju:

– izvoza nesastav­ljenih proizvoda i proizvoda
u rastav­ljenom sastavu, čije se dijelove izvozi postupno (članak 8., stavak
1., točka 1. Zakona o Carinskoj tarifi),

– izvoza dijelova instrumenata, aparata, uređaja,
strojeva, vozila i drugih proizvoda iz odsjeka XVI, XVII i XVIII Carinske
tarife, koji se bez dorade ili obrade može ugraditi u gotov proizvod (članak
8., stavak 1., točka 2., pod a), b) i d) Zakona o Carinskoj tarifi), te

– izvoza laboratorijskih kemikalija i reagensa (članak 8., stavak 1., točka
3. Zakona o Carinskoj tarifi).

Članak 13.

U izvoznom postupku odgovarajuće se primje­njuju odredbe članka 5. do
10. ovog pravilnika.

V. CARINSKI
NADZOR TIJEKOM POSTUPAKA UZ PRIMJENU POJEDNOSTAVNJENOG RAZVRSTAVANJA

Članak 14.

Nadzorna carinarnica može u svako doba provedbe postupka uz primjenu
pojednostav­njenog razvrstava­nja robe prema odredbama ovog pravilnika, pre­gledati
svu uvezenu robu ili ­njene pojedine dijelove te prateću carinsku i poslovnu
dokumentaciju deklaranta u svezi s uvozom odnosno izvozom robe koja je predmet
odobre­nja.

VI. DONOŠENJE ODOBRENJA O PRIMJENI POJEDNOSTAVNJENOG RAZVRSTAVANJA

Članak 15.

Postupak donoše­nja odobre­nja za primjenu pojednostav­njenog razvrstava­nja
robe prema odredbama ovog pravilnika, nad­zorna carinarnica provodi bez odlaga­nja.

VII. PRIJELAZNE I ZAVRŠNE ODREDBE

Članak 16.

Danom stupa­nja na snagu ovog pravilnika prestaje važiti Pravilnik o postupku
pojednostav­ljenog raspoređiva­nja i cari­nje­nja robe primjenom članka 9.
Zakona o Carinskoj tarifi (»Narodne novine«, br. 1/97).

Postupci postupnog cari­nje­nja
robe primjenom pojednostav­njenog razvrstava­nja za koje je doneseno odobre­nje
nadzorne carinarnice prije stupa­nja na snagu ovog pravilnika, nastavit će se i
okončati sukladno donesenom odobre­nju, a po propisima koji su važili do stupa­nja
na snagu ovog pravilnika.

Članak 17.

Ovaj pravilnik stupa na snagu
osmog dana od dana objave u »Narodnim novinama«.

Klasa:
413-01/00-01/993
Urbroj: 513-02-1320/2-00-1
Zagreb, 5. listopada 2000.

Ravnate­ljica
**mr. Katarina Bakija,** v. r.

if !supportEmptyParas endif

if !supportEmptyParas endif

Pravilnik, NN 102/2000-1999